問晁伯宇疾二首  其二
作者：呂本中
朝代：宋

paragraphs: 取驥伏鹽車，更欲縶其足。
於物未有害，罰汝則已酷。
晁子江海士，老去自窘束。
平生萬卷書，豈止十年讀。
隨身幾箱篋，一一手自錄。
初無解衣贈，未免操戈逐。
仲也抱瑚璉，幼亦好奇服。
西堂老弘微，與子同軌躅。
過門有江謝，共語喧破屋。
棄官吾已懶，覆種子未孰。
逢人強應接，遇事多詬辱。
何時把鋤頭，得止季路宿。